ชวนกินข้าวแกงกะหรี่ญี่ปุ่น Coco ICHIBANYA อยู่ชั้น G floor ในห้างฟิวเจอร์ปาร์ค รังสิต ฝั่งเดียวกับ KFC, Swensen's นะครับ หาง่ายมากๆ ตอนมาเปิดใหม่ๆผมดีใจมาก เพราะยุคแรกๆต้องไปกินถึงอารีย์ หรือ เซนทรัลลาดพร้าว ส่วนรสชาติของแกงกะหรี่ทำได้ครับ แม้ส่วนประกอบของจานนี้จะมีหลักๆ ข้าว แกงกะหรี่ และหมูทอด แนะนำถ้าสั่งของทอดมาทานกับแกงกะหรี่ ควรแยกของทอดออกจากซอสแกงกะหรี่นะครับ ไม่เช่นนั้นแป้งของทอดจะแฉะ และไม่อร่อยครับ